બપોર બાદ નાણાપંચ દ્વારા ભારતનગર વિસ્તારમાં પ્રધાનમંત્રી આવાસ યોજના અંતર્ગત ગ્રીન બિલ્ડીંગ ક્ન્સેપ્ટ સાથે નિર્માણ પામેલી આવાસ યોજનાની મુલાકાત લેવામાં આવશે અને માહિતી એકત્ર કરવામાં આવશે. મ્યુનિ. કમિશનર બંછાનિધી પાનીએ જણાવ્યું હતું કે, ભારતનું નાણાપંચ દેશના બંધારણની જોગવાઈ અનુસાર તેને પ્રાપ્ત થયેલ સતાની રૂએ તમામ રાજયો અને કેન્દ્ર વચ્ચે ટેકસની આવકની વહેંચણી, ઉપરાંત ગ્રાન્ટ-ઈન-એઈડ તેમજ રાજયોની પંચાયતો અને મ્યુનિસિપાલિટીનના સંશાધનોની વૃદ્ધિ માટે જે તે રાજયને વધારાની ગ્રાન્ટ આપવાની કેન્દ્ર સરકારને ભલામણો કરે છે.